Nettimartan pihapiiri: Aamuaurinko, vähän jupinoita ja lopuksi lintuja\nAamulla oli nasakat 13 astetta pakkasta,\nkun silpasin ulos yöpuvussa.\nEhdin vetäisemään sentään toppatakin ja Kuomat jalkaani.\nKiire oli kova,\nsillä aamuaurinko ei odottele.\n(Näytettiin sääkuvana Yle 1:llä tänään.)\nÄrsytyskynnystäni on taas raaputettu.\nMeidän talo on rakennettu 70-luvun alussa,\njoten vähän päästä soittaa LVI-hemmoja\nJokainen, siis JOKAINEN,\non esittänyt asiansa ja kysynyt,\nettä onko ISÄNTÄ kotona.\nEnsiksikin, miksi he soittavat minulle,\nkun kerta haluavat puhutella isäntää?\nToiseksi, ilmoitan aina, että olen oikeustoimikelpoinen,\nvaikka olenkin NAINEN.\nEi kuulkaa auta, mies se olla pitää.\nTämän päiväinen soittaja oli sitkeä,\nsillä kun kerroin mieheni olevan töissä,\neikä millään voi olla kotona klo 10,\nniin hän vaan penää miestäni paikalle.\nKerroin, että minä kyllä olen kotona,\nettä tervetuloa vaan.\nKyllä pitää ISÄNNÄNKIN olla paikan päällä.\nSanonko ruman sanan...\nKuvasin tänään lintuja.\nLintujen kuvaaminen on melko haasteellista,\nsillä ne ovat usein arkoja, varsinkin harakat,\nja liikkeissään sukkelia.\nKuvissa on korppi, varis, harakka, fasaani, urpiainen ja tinttejä.\nOnpa mukana myös lentävä karvainen yllätyskin.\nLähettänyt Nettimartta klo 17.07\nAnneli A 19. helmikuuta 2018 klo 19.27\nIhanat kuvat. Kaunis valo tuossa aamun kuvassa. Ihan samaan olen törmännyt - isäntä se olla pitää!\nNettimartta 19. helmikuuta 2018 klo 19.36\nJa meidän molempien kuvat olivat tänään sääkuvina Ylellä. :)\nKivipellon Saila 19. helmikuuta 2018 klo 19.53\nTänään kirkaisin ilosta, näin upean kuvasi telkkarista (vaikka yleensä en telkkaria katselekaan) - todella upea kuva! Kuvissasi on todella upea keväinen valo!!! Ihana karvainen lentoveikko :D\nJuu, meillekin soittelee sellaiset miehet ja naiset. Milloin vaihdettaisiin ikkunoita, kattoa, rännejä, keittiön kaappeja. Suosikki on ilmastointihormien puhdistus. Aina minun puhelin soi ja kysytään olenko Kivipellon omistaja. Olen tottakai, mitä sitä kysellään! Kysytään jos vaikka mitä ja vastaan, ettei ole nyt ajankohtaista tai ettei kuulu minun vastuualueeseeni (vaikka sekin on laaja, sopivalla kohtaa). Sitten kysytään isännä työnumetoa - en muista, salainen...olen hyvä satutäti tässä kohden vaikka sappi jo kiehuu! Uskon että yrittäjän elämä on kovaa, mutta puhelut käyvät joskus hermoille!\nNettimartta 20. helmikuuta 2018 klo 4.55\nKivipellon Saila, huips, toivottavasti kissat eivät säikähtäneet ilonkiljauksestasi. Meidän yhteinen blogikaverimme, Pihakuiskaaja eli Anneli A, kuva oli myös sääkuvissa, kuvamme näytettiin perätysten.\nKyllä, ymmärrän yrittäjiä, mutta tuommoinen vanhakantainen ajatusmalli, että AINA isäntä päättää kaikesta ärsyttää.\nNavettapiika 19. helmikuuta 2018 klo 22.43\nTua isännänkaipuu on aika yleenen ilimiö, täälä maaseurulla ainaki.\nOnko karvakaveri hörppiny Red Bullia?\nNettimartta 20. helmikuuta 2018 klo 4.57\nNavettapiika, isännänkaipuu tuntuu olevan yleistä. Sitten, kun hänelle selvisi, että olen eläkeläinen, niin äänikin muuttui, nuori herra puhui kuin lapselle.\nKeskimmäinen karvakaveri on kuin vieteriukko, veto ei lopu millään. :)\nKivisen Vilma 20. helmikuuta 2018 klo 7.31\n'Huvittavaa' kertomasi isäntä-juttu. Yöpaidassa! Meillä oli 20-astetta tänään pakkasta, kun Sulon kanssa pikaiset kävelyt aamulla tehtiin. Kuomat ovat mainiot jalkineet talvipakkasella.\nNettimartta 20. helmikuuta 2018 klo 9.23\nHampaita kiristävän huvittavia nuo myyntipuheet, Kivisen Vilma, saa naisen tuntemaan tietämättömöltä ja osaamattomalta. Kyllä, polvia paleli aivan pirukseen, joten napsin VAIN parikymmnetä kuvaa. Toppahousut ja Kuomat ovat nyt tarpeellisia. Sulolle terkut, meidkän koirat vain piipahtavat pihalla.\nenkulin käsityöt 20. helmikuuta 2018 klo 9.41\nMinulta kun kysytään isäntää puhelimessa, sanon että emäntä täällä, se varsinainen asioista päättävä :D\nNettimartta 20. helmikuuta 2018 klo 14.18\nHyvä sutkaus tuo päättävä emäntä, enkulin käsityöt. Täytyykin ottaa käyttöön, kiitti.\nPäden paja 20. helmikuuta 2018 klo 10.19\nIhanat kuvat ja kiva että olet päässyt sääkuviin! Upeita nuo lintukuvat! Mukavaa alkanutta viikkoa❤\nNettimartta 20. helmikuuta 2018 klo 14.19\nKiitos ja samoin, Päden paja!\nAnonyymi 20. helmikuuta 2018 klo 11.05\nmä en vastaa tuntemattomaan numeroon ollenkaan - jos soittaja haluaa todella yhteyden minuun, lähettää hän tekstiviestin perään... olen nolo -\nVoisihan sitä noinkin toimia, hannah, mutta kun välillä saan työpuheluita, niin en niitä halua missata, eli edelleen vastailen ja väistelen myyjiä.\nTita 20. helmikuuta 2018 klo 11.14\nMinä ilmoitan aina, että myyjä puhuttelee just isäntää. Jos ei mene perille, niin saatan mainita isännän miehen olevan nyt saavuttamattomissa. Siinä on parillakin myyjällä menneet pasmat sekaisin noin heti kärkeen :)\nIhanat kuvat, jälleen! Kiitos niistä!\nNettimartta 20. helmikuuta 2018 klo 14.20\nTita, aivan hulvaton tuo vastauksesi. :)\nOle hyvä, mukavaa kun tykkäät kuvistani.\nVanha rouva 20. helmikuuta 2018 klo 12.00\nLentävä karvainen yllätys on paras ;)\nNettimartta 20. helmikuuta 2018 klo 14.21\nNiin minunkin mielestäni, Vanha rouva.\nKruunu Vuokko 20. helmikuuta 2018 klo 17.24\nNettimartta 20. helmikuuta 2018 klo 19.48\nKiitti, Kruunu Vuokko, valokuvaus on mieluinen harrastus.\nBetween 20. helmikuuta 2018 klo 17.50\nYllätyslentäjäkuva on mainio.\nTäällä tulikin oivia vinkkejä noiden isäntää kaipaavien myyntimiesten - ja naistenkin taltuttamiseen. Syksyllä liikenteessä olivat kattoremppakauppiaat, nyt hälytinlaiteasentajat. Seuraavaksi taidan kokeilla tuota Titan tyyliä.\nNettimartta 20. helmikuuta 2018 klo 19.51\nBetween, kummastuttaa sekin, että emme elä enää agraariyhteiskunnassa, niin miksi ihmeessä isäntä ja emäntä! Taidan tehdä Hyacinth Bukéet ja vastata "The Bouquet residence, the lady of the house speaking".\nWau! (Kirjoja, kuvia ja kevättä)\nLuin kirjan: Kuoleman kuukausi, Timo Saarto


Jack Osbournea ei ryöstetty – Stara\nJack Osbournea ei ryöstetty\nUseiden suomalaisten medioiden mukaan Ozzy Osbournen poika Jack olisi ryöstetty. Tämä tieto ei kuitenkaan pidä paikkaansa.\nJack Osbournen matkalaukusta hävisi useiden satojen tuhansien dollarien arvosta koruja ja käteistä rahaa lentomatkalla Lontoosta Los Angelesiin. Hävinneen omaisuuden mukana oli mm. kaksi arvokasta lahjakelloa. Saaliin arvo nousee jopa 390.000 dollariin.\nPoliisi epäilee, että omaisuus on anastettu matkalaukusta jo Lontoon lentokentällä ja mahdollisesti jo ennen lähtöselvitystä.\nAsiasta ryöstönä uutisoineilla medioilla on kuitenkin suomen kielioppi hieman hakusessa, sillä kyse on ”vain” varkaudesta. Ryöstössä uhrin henkeä ja terveyttä uhataan esimerkiksi aseella tai väkivallalla, mitä ei tässä tapauksessa ole tapahtunut.\nMyös edellisen kerran kun Osbournen perheen omaisuutta vietiin heidän asunnostaan, useat mediat uutisoivat tapahtuneen ryöstönä, vaikka ketään ei ollut edes kotona. Silloinkin kyse oli ”vain” varkaudesta, vaikka tekijät saivat miljoonien dollarien saaliin.


Blogi arkisto - Page 15 of 15 - Visma Duetto\nViime aikoina olen saanut läheltä seurata, miten Jules Vernen klassikkotarina ”Matka maailman ympäri 80 päivässä” on muuntunut nuorten harrastajavoimin näytelmäksi. Tätä kirjoittaessani roolit on jaettu ja vastuut lavastuksen ja puvustuksen osalta sovittu. Lukuharjoituksetkin ovat jo alkaneet. Nuoret ovat täynnä intoa ja valmiina haasteisiin. Tavoitteena on vauhdikas ja hyväntuulinen esitys, jonka onnellisessa lopussa näytelmän päähenkilöt ehtivät…\nEU:n maksuviivästysdirektiivin täytäntöönpano ja perintälain uudistaminen\nTyön alla oleva EU:n maksuviivästysdirektiivi ja perintälain uudistaminen puhuttavat alan asiantuntijoita. Maksuviivästysdirektiivin tarkoitus on hyvä ja se koskee yritysten välisiä ja yritysten sekä julkisyhteisöjen välisiä maksuja. Tavoitteena on ehkäistä maksuviivästyksiä EU:n alueella. Direktiivi ei koske kuluttajakauppaa. Sen sijaan tässä yhteydessä uudistettava Suomen perintälaki koskee myös kuluttajakauppaa.\nNyt on hyvä aika tarkistaa kauppasopimuksia.\nEU:n uusi maksuviivästysdirektiivi annettiin 16.2.2011 ja se on pantava voimaan kunkin maan kansallisessa lainsäädännössä viimeistään 16.3.2013. Direktiivi sisältää useita parannuksia velkojan asemaan. Sen tarkoitus on ehkäistä maksuviivästyksiä EU:n alueella ja se koskee yritysten sekä yritysten ja julkisyhteisöjen välisiä maksuja. Direktiivi ei koske kuluttajakauppaa. Maksuviivästysdirektiivi antaa velkojalle oikeuden saada velalliselta 40 euron vakiokorvauksen perintäkuluista maksun viivästyessä. …\nPuolitoista vuotta on vierähtänyt siitä, kun päiväni alkoivat täyttyä asianajamisen sijaan lapsenhoidosta. Kuten arvata saattaa, muutos oli tuntuva. Ja mahtava.Ja nyt kaksi kuukautta on vierähtänyt siitä, kun lapsen hoitoa käsittävät päiväni – ja yöni – ovat muuttuneet kahden lapsen hoidoksi. Ja muutos on ollut jälleen vähintäänkin aiemman kaltainen. Näillä näkymin jatkan vielä hetkisen kotirintamalla ennen…\nEU:n komissio julkaisi 11.10.2011 ehdotuksen uudesta eurooppalaisesta kauppalaista. EU:n sisämarkkina-alueella asuu noin 500 miljoonaa ihmistä. Sen enempää kuluttajat kuin yrityksetkään eivät kuitenkaan pysty täysin hyödyntämään sisämarkkinoiden tarjoamia mahdollisuuksia. Nykyään 44 % eurooppalaisista ilmoittaa, etteivät he tee ostoksia ulkomailta, koska ovat epävarmoja oikeuksistaan. Eurobarometritutkimiksen mukaan 55 % vientiyrityksistä katsoo, että yksi rajatylittävän, yrityksiltä kuluttajille suuntautuvan kaupan…


Tylsyyden Multihuipennus IV - Uusi Toivo: Kuoleman tanssi\nOlen muuten täysin vakuuttunut, että peruskouluikäisille suunnatut discot (niitä oli ainakin minun nuoruudessani) ovat monien tragedioiden ja katkeruuden sikiämiskoloja. Ei riitä, että tanssi on muutenkin kömpelön nörtin koetinkivistä julmin, mutta voi sitä näkyä, kun näkee ihastuksensa antautuvan hitaaseen tanssiin muiden kanssa. Siis näin tietysti, jos ehtii näkemään öyhöttäjien sakinhivutukselta mitään. Itse en tietenkään koskaan käynyt niissä, joten näkemykseni on Totuus, jota subjektiiviset kokemukset eivät ole päässeet hämärtämään.\nSilti aina välillä mietin, että pitäisikö vielä vanhalla iällä opetella sitä hilluntaa. Ehkä siitä olisi sitten keski-ikäisenä iloa, kun ei enää muuta toivoa ole. Pääsisihän siinä ikään kuin koskettamaan toista ihmistä ihan luvan kanssa. Tietysti Kohtalo pitää huolen siitä, että sen kerran kun uskaltaa mennä tansseihin, niin siellä on jostain kumman syystä tuntuvat miesenemmistö, ja kaikki muut vielä kokeneita keikareita.\nLähettänyt Lord B. klo 23.38\nMee vain ihmeessä tanssikurssille. Siellä on ihan varmasti paljon naisia, joilla ei ole paria ja miehet otetaan innolla vastaan... Ja usein niissä vielä pari vaihtuukin koko ajan.\n29. toukokuuta 2009 klo 1.46\nTanssi on nimenomaan naisten tapa kiusata ja nöyryyttää nörttejä. Itse asiassa nuoret naiset saavat nörtin rääkkäämisestä enemmän seksuaalista tyydytystä kuin hurjimmastakaan seksistä.\n29. toukokuuta 2009 klo 16.27\nOlen täysin samaa mieltä edellisen kanssa. Tuon tajuttuani, olen jättänyt tanssimiset ihan suosista väliin.\n29. toukokuuta 2009 klo 21.46\nJotenkin näin ulkopuoliselle tulee mieleen että olet Panulle jonkin sortin marttyyri joka toteuttaa hänen saarnaamaa profetiaansa. Tuntuu kuin Panu saisi jotain sadistista mielihyvää sinun kärsimyksistä. Ehkäpä vaihtelun vuoksi kannattaisi jonkun aikaa toimia täysin päinvaistoin kuin mitä Panu neuvoo. Eli mitä pikimmin sinne tanssikursseille.\n29. toukokuuta 2009 klo 23.08\nHymyilevä nakki kirjoitti...\nOon varma, että tanssi on koodi. Ei kai vaan Huittisissa ole tanssilatoa? Jos on, onko se punainen? Varokaa latoja, siellä on mörköjä.\n30. toukokuuta 2009 klo 1.10\nTanssi on kuten parisuhdekin, se onnistuu parhaiten, kun siihen uskaltaa heittäytyä ja antaa sen viedä. Joiltain tämä onnistuu luonnostaan, mutta toiset kaipaavat opettelua.\nKuten tanssissa myös muissa sosiaalisissa kontakteissa partnerisi kiusaantuu nopeasti ja toivoo olevansa jossain muualla, jos epäröit ja analysoit liikaa omia tekemisiäsi.\nSuosittelen siis ehdottomasti tanssiharrastusta. En pelkästään siksi, että tanssikurssilla tai -lavalla voi tavata naisia, vaan siksi, että tanssiharjoittelu käy harjoittelusta kontaktiin vastakkaisen sukupuolen kanssa.\nOpettele tanssimaan ja kun osaat, ota sama heittäytymisen ja itsevarmuuden asenne muuhun kanssakäymiseen. Ihmiset viihtyvät niiden ihmisten seurassa, jotka eivät jatkuvasti tarkkaile, pohdi ja ylianalysoi omia askeliaan, vaan antavat rytmin viedä.\n30. toukokuuta 2009 klo 10.32\nItse kyllä oman kokemukseni perusteella väittäisin että noilla aloitteilijoille tarkoitetuilla tanssikursseilla on juuri enemmistö yksinäisiä miehiä. Naiset ovat niissä sitten pääasiassa miestensä kanssa. Jossain pidemmälle edenneiden sambakursseilla voi sitten ollakin enemmän naisia.\nJoskus aikoinaan kovasti etsin itselleni naispuolista paria lähtemään juuri tuollaiselle tanssikurssille jottei olisi ollut noiden yksinäisten miesten joukossa siellä. Eipä löytynyt mistään, vaikka kaikki deittinetit ja tututkin kyseltiin.\n30. toukokuuta 2009 klo 20.30\nOma, kieltämättä kyllä vähäinen kokemukseni puoltaisi edellisen kokemusta siitä, ettei tanssikursseilla ole vastoin yleistä luuloa naisenemmistöä. Muissa yhteyksissähän olen jo saarnannut, etteivät naiset koskaan kulje ominpäin missään, vaan mukana on aina vähintään ystävätär tai poikaystävä. Miksi tanssikurssit olisivat eri asia?\n31. toukokuuta 2009 klo 9.41\nTuohon tanssikurssien miesenemmistöön vaikutta osaltaan sekin, ettei tanssitaidottomuus ole naiselle tanssipaikoilla niin paha asia mitä miehelle. Paritanssissahan miehen tulee viedä, joten miehen on syytä osata myös tanssia. Jos nainen on huonompi tanssitaidoiltaan, niin osaava mies voi sitten ottaa tämän huomioon lavalla ja nainen oppii tanssimaan siinä samalla. Miehelle tanssimisen oppiminen siellä tanssipaikalla on paljon hankalampaa.\nMitä sitä tätäkään niin kovasti jahkaamaan ja pohtimaan, että menisikö vai ei. Jos kerran tekee mieli mennä tanssikurssille, niin sitten menee, eikä sitä tarvitse sen kummemmin miettiä. Ei asioista oikeasti tarvitse tehdä niin kovin vaikeita.\n31. toukokuuta 2009 klo 21.32\nSamaa mieltä kuin Chi, älä jahkaa ja pohdi ja keksi syitä jättää tekemättä, vaan tee. Mene sinne tanssikurssille, jos kerran sellaista mietit.\nJos ekalla kerralla olisikin miesenemmistö, niin todennäköisesti suurin osa on siellä tavatakseen naisia eikä tule toista kertaa. Eli mene toinenkin kerta!\nJos tokalla kerralla on edelleen miesenemmistö, niin so what? Sinähän olet siellä oppiaksesi tanssimaan, eikö totta?\nUudet taidot lisäävät aina itsetuntoa ja tanssitaito on käytännöllinen kontaktissa vastakkaiseen sukupuoleen. Ei ainoastaan tanssitilanteessa, vaan koordinaatio, liikkeiden sulavus jne parantuvat tanssiharjoittelun myötä.\nJos sen sijaan istuu kotosalla miettimässä tekosyitä, joiden varjolla voi estää itseään kokeilemasta tuntemattoman alueen valloitusta, niin sitten ei pidä ihmetellä, miksi ne tuntemattomat alueet jäivätkään valtaamatta...\n31. toukokuuta 2009 klo 22.50\nVoisinpa omaksua Chin ja muiden katsomuksen maailmaan. Ihan totta haluaisin.\n"Jos tokalla kerralla on edelleen miesenemmistö, niin so what? Sinähän olet siellä oppiaksesi tanssimaan, eikö totta?"\nYläasteella meillä oli tanssitunteja, ja parit eivät sitten yhdellä kerralla menneet tasan. Sitä homottelumyrskyä en unohda koskaan.\nVakavasti, olen siellä oppiakseni tanssimaan naisen kanssa. Oletan, että tyypillinen nainen eroaa ruumiinrakenteeltaan merkittävästi tyypillisestä miehestä. Ja mikä vakavastiotettavampaa, yksi syy miksi en osaa tanssia on tietenkin se jännitys, mikä naisen kanssa tanssimisessa on läsnä - miten saan pitää hänestä, naisesta kultajalustalla, kiinni? Etten vain ole inhottava kalapuikkoviiksekäs kopeloitsija, jos vien toisen käteni tiukasti lanteella, ja toisella otan hänen hennosta kädestään kiinni, jolloin varmistaakseni otteen sopivan tiukkuuden ajaudumme hyvin lähelle toisiamme, eli murtaudun hänen henkilökohtaiselle alueelle, jonne ei ole ihan kenellä tahansa asiaa. Hän joutuisi hajuetäisyydelle hiestäni ja hengityksestäni, kenkäni turmelevat hänen varpaansa, saan läimäytyksen kasvoilleni, tyttöporukka pilkkaa ja nauraa, arvostelee taidottomuuttani, jäykkyyttäni ja esittää arvioita mieskunnostani, ryyppään itseni räkäkänniin ja vuodatan itsesäälisiä purkauksia blogiin, ahdistun niistä lisää, vannon etten enää koskaan mene minnekään, hiukseni alkavat lähteä ennen kolmeakymmentä, rumennun siis entisestäni ja mahdollisuuteni laskevat, verenpaine kasvaa, saan sydäninfarktin alle kolmevitosena.\n31. toukokuuta 2009 klo 23.51\nMinne se "uusi toivo" on kadonnut? :(\n1. kesäkuuta 2009 klo 8.44\nOlet kyllä ihan oikeassa - ihan naurettavaa, miten helposti sitä taantuu takaisin vanhoihin kuvioihin. Tietysti turha maalata liian ruusuisiakaan kuvia, mutta eiköhän se ole jälleen pikaisen ryhtiliikkeen aika.\n1. kesäkuuta 2009 klo 9.25\nOlen käynyt aika monta erilaista alkeistanssikurssia (olen hidas oppimaan), ja minunkin empiiristen havaintojeni perusteella niissä on yleensä enemmistö miehiä. Ei merkittävä enemmistö, mutta kuitenkin.\nNaisilla tuntuu olevan enemmän oskillaatiota osallistumisen suhteen. Jos miehiä on vähän, naiset kypsyvät ja seuraavalla kerralla heitä ei näy. Ja sitten taas pikkuhiljaa määrä kasvaa kunnes se ylittää miesten määrän.\nJoillakin tanssikursseilla on kiertosysteemi, jolloin kaikki pääsevät silloin tällöin tanssimaan. Opettajan täytyy kuitenkin olla tiukkana kierron suhteen, muuten jotkut alkavat lipsumaan siitä ja kohta muutkin.\nOpettajissa on myös valtava ero. Useilla on aerobic-opettajan tyyli ja miehet eivät yleensä ole tottuneet aerobiciin. Ja miehen pitäisi olla se joka oppii ne liikkeet.\nMutta on siinä aerobic-tyylissä hyvätkin puolensa. Jos tunti on joka kerta samanlainen niin ekan itsensä nolaamisen kerran jälkeen (väistämätöntä, siinä ei vaan huomaa että kaikki muutkin nolaavat itsensä samalla tavalla) homma jatkuvasti helpottuu.\nSiksi suosittelen täydelliselle tanssiummikolle esim. PilviStepsiä, jossa on joka viikko täsmälleen sama alkeistanssikurssi, samoja vitsejä ja biisejä myöten.\n1. kesäkuuta 2009 klo 23.02\nTanssiminen ei ole välttämätöntä. Voit löytää mukavan seinäruusutytön, joka ei myöskään tunne tarvetta ketkua strobovalojen loisteessa.\n3. heinäkuuta 2009 klo 13.54\nLinks, rechts, und wieder links\nMelkein lankesin II\nSeuran löytämisen edellytyksistä\nLihakset ovat kipeinä. Minussa ei edelleenkään näy...\nAnagrammi, josta selviää merkintään sijoitettu vih...\nAktiivisesti tekemättä mitään\nMonillekaan ei tuottane vaikeuksia arvata, miten s...


Tuuri.fi - Jouluomenoiden esittely- ja myyntitapahtuma Kyläkaupalla\nJouluomenoiden esittely- ja myyntitapahtuma Kyläkaupalla\nJouluomenat kuuluvat monien suomalaiskotien joulun ajan herkkuihin. Nyt onkin juuri sopiva aika luoda kotiin joulun tuoksua ja taikaa kotimaisilla jouluomenoilla. Kyläkaupan Ruokapuoti tarjoaa erinomaisen ratkaisun omenoiden hankintaan, sillä Savonlinnan Vihannestukku Oy järjestää jouluomenoiden esittely- ja myyntitapahtuman perjantaina ja lauantaina 8.-9.12. kello 10-18 Kyläkaupan Ruokapuodin pihalla, suoraan rekasta. Esittelijät tarjoavat loppuun asti viedyn palvelukokemuksen, sillä he ovat luvanneet kantaa jokaiselle asiakkaalle heidän ostamansa omenalaatikot suoraan autoon.\nEsittelyssä ja myynnissä ovat kotimaisen ÅTH:n eli Ahvenanmaan Puutarhahallin jouluomenat 10 kilon laatikoissa. Lajikkeina ovat joulunpunainen, herkullinen Santana ja oranssi, mehukas Zari. Omenoita ei suinkaan tarvitse valita kokeilematta, sillä asiakkaan niin halutessa esittelijät antavat omenoista myös maistiaisia. Lisäksi viidellesadalle ensimmäiselle omenalaatikon ostajalle on luvassa kaupan päälle wokjuurespussi.\nParhaat herkut kotimaisesta omenasta\nKotimaiset omenat hurmaavat ihanan kirpeällä ja raikkaalla maullaan. Kotimaisesta omenasta syntyy parhaimmat herkut niin leivonnassa, ruoanlaitossa, mehuissa kuin hilloissakin. Ammattimaisesti viljellyt omenat kestävät asianmukaisesti säilytettynä pitkälle joulun yli. Omenoita kannattaa säilyttää viileässä esimerkiksi sanomalehdellä peitettynä. Hyvä säilytyspaikka on esimerkiksi kuisti tai parveke.\nRekkamyynnisssä olevan Santanan maku on täyteläinen, aavistuksen rypälemäinen ja ruusulta tuoksuva. Santana sopii jopa useimmille omena-allergikoille, sillä se sisältää vain pieniä määriä proteiinia, johon allergiset yleensä reagoivat. Toisen myynnissä olevan lajikkeen, Zarin, maku on houkutteleva ja rakenne erityisen rapea. Se on makea ja mehukas omena, joka sopii monenlaiseen käyttöön.\nSekä Santana että Zari ovat kotimaisia, ne on kasvatettu Ahvenanmaalla, jota voidaan hyvällä syyllä kutsua Suomen omenatarhaksi. Siellä nimittäin viljellään yli 70 prosenttia kaikista maan omenoista. Ahvenanmaan ilmaston ja maaperän ansiosta tuotteet ovat hyvälaatuisia ja kuluttajien suosiossa. Ålands Trädgårdshall hoitaa noin 40 Ahvenanmaan saariston omenanviljelijän omenoiden jakelun.\nEsittely- ja myyntitapahtuman järjestävä Savonlinnan Vihannestukku Oy on kotimaisten vihannesten välitykseen keskittynyt yritys. Sen päätuotteita ovat kurkku, tomaatti, varhaisperuna ja omena.


Maakuntien viestintävastaavien paja sekä muutosjohtajien viestintäpaja - MDI\nHome » Maakuntien viestintävastaavien paja sekä muutosjohtajien viestintäpaja\nMDI järjesti syksyllä 2018 kaksi pajaa. Ensimmäisen maakuntien viestintävastaaville ja toisen maakuntien muutosjohtajille. Pajassa käsiteltiin maakuntien viestintää ja brändityötä sekä pohdittiin kansallisen sekä alueellisen viestinnän suhdetta. Pajoissa hyödynnettiin screen.io -työvälinettä, jonka avulla työskenneltiin erittäin nopeasti ja tehokkaasti. Hankkeessa tuotettiin molemmista pajoista yhden sivun ojenteet, joihin summattiin pajojen tulokset tiiviisti infografiikan välineitä hyödyntäen.\nEdellinen artikkeliVantaan elinvoima- ja vetovoimaohjelman tausta- ja tilastoanalyysiSeuraava artikkeliKeski-Suomen alue- ja väestörakenteen tilannekuvapaketti


Psykiatria- ja päihdekeskus [Tampereen kaupunki - Sosiaali- ja terveyspalvelut - Mielenterveys- ja päihdepalvelut - Mielenterveyspalvelut - Aikuiset]\nPsykiatria- ja päihdekeskuksessa toimii matalan kynnyksen ensiohjaus Ensio, jossa tehdään hoidon tarpeen arviointia ja ohjataan tarvittavien palveluiden piiriin. Psykiatria- ja päihdekeskuksen muut tiimit toteuttavat lyhytaikaishoitoja lähetteellä. Yksiköt löytyvät Sarvikselta:\npuhelin 040 639 7780, neuvonta, ma - pe klo 8.15 - 15. Ei asiointia tekstiviestein.\nMatalan kynnyksen Ensiohjaus Ensio on tarkoitettu mielenterveys- ja päihdeasiakkaille. Asiakas voi tulla sinne ilman lähetettä ja ajanvarausta mielenterveys- ja/tai päihdeongelman takia arkisin klo 8.15 - 11. Alaikäisten (13 - 17 -vuotiaiden) osalta suositellaan soittamaan ensisijaisesti päivystyspuhelimeen, josta saa ohjausta palveluihin.\nPäivystyksessä asiakkaan vastaanottaa joko sairaanhoitaja tai sosiaalityöntekijä. Ensiohjaus Ensiossa arvioidaan asiakkaan tilanne, tehdään yksilöllinen suunnitelma ja ohjataan tarvittaessa eteenpäin esim. mielenterveys- ja päihdepalveluihin, koulu-/opiskelijaterveydenhuoltoon, terveysasemalle tai sosiaalipalveluihin. Käynnit ovat maksuttomia lukuunottamatta lääkärinlausuntoja.\nYhteistyötä tehdään mm. selviämis- ja katkaisuhoitoaseman, sosiaalipäivystyksen, akuuttipsykiatrian poliklinikan ja Nuorten talon kanssa.\nPsykiatriakeskuksessa arvioidaan uusien potilaiden hoidon tarve ja toteutetaan lyhytaikashoitoa. Palvelut sisältävät psykiatrista tutkimusta, intensiivistä hoitoa ja kuntoutusta, psykoterapia-arvioita, työhön ja opiskeluun paluun tukemista.\nHoitoon hakeudutaan lääkärin lähetteellä. Hoito on maksutonta lääkärintodistuksia ja -lausuntoja lukuun ottamatta. Peruuttamattomista vastaanottokäynneistä velotetaan poisjääntimaksu 50,80 euroa.


Life tastes good: Pieniä lahjavinkkejä\nToivomuslistani kasvoi, mutta älkäähän luulko, että olen kovin vaativa. Oikeasti tykkään enemmän lahjoista, joita ei voisikaan kuvitella saavansa ja näin ollen yllätyy oikein kunnolla. Mutta rakkaille sukulaisilleni, jotka pohtivat epätoivoisesti lahjoja, tästä on varmasti hyötyä! Enkä myöskään odota, että sukulaiseni kuluttaisivat isoja määriä lahjojen ostoon, koska tämähän, Joulu, on vain yksi "turha" juhlapäivä meille uskonnottomille. Eli ei stressia, mulle on tärkeintä, että vietetään joulu yhdessä hyvässä sovussa. :)\nLähettänyt Nanne klo 21.38


Näytetään blogin kirjoitukset, joissa aiheena on tiehanke.\nNämä joululahjarahat toimivat niin, että kansanedustajat jättävät valtiovarainvaliokunnalle esityksiä mm. omista siltarumpuhankkeistaan, jotka valiokunta suuressa viisaudessaan hyväksyy tai on hyväksymättä. Ja tiedoksi teille, joille poliittinen slangi ei ole tuttua: Siltarumpupolitiikalla viitataan sellaiseen maan tapaan, jossa kansanedustaja yrittää junailla veronmaksajien rahoja vaalipiiriissään tapahtuviin projekteihin parantaakseen omaa näkyvyyttään ja kannatustaan. Tyypillisesti tällaisia ovat olleet erilaiset infrastruktuurihankkeet, kuten teiden, erilaisten urheiluun liittyvien projektien tai vaikkapa siltojen rahoittaminen, mistä siis nimi “siltarumpupolitiikka”.\nEsimerkkejä härskistä kotiinpäinvedosta löytyy tänäkin vuonna pilvin pimein. Sinisten Kimmo Kivelä ehdotti 110 miljoonan euron määrärahaa omassa vaalipiirissään sijaitsevalle tiehankkeelle. Keskustan Seppo Kääriäinen ehdotti niinikään 110 miljoonan euron rahoitusta oman vaalipiirinsä raidehankkeelle. Keskustan Mikko Alatalo esitti kahden miljoonan euron määrärahaa tekijänoikeuden haltijoiden lisämaksuihin, eli artistina hän olisi suora edunsaaja. Keskustan Katri Kulmuni taas halusi johtamalleen Suomi-Venäjä-Seuralle reilun miljoonan euron joululahjaa.\nPerussuomalaisten Teuvo Hakkarainen esitti, yhdessä Toimi Kankaanniemen kanssa, 200 000 euron määrärahaa kalastuksen edistämiseen kotikunnassaan Viitasaarella. Vastineeksi puoluetoverinsa tuesta, Hakkarainen tuki Kankaanniemen esitystä kotikaupunkiinsa Jyväskylään kahdella miljoonalla eurolla rakennettavasta gondolihissistä. Ja näitä esimerkkejä on satoja, joka vuosi. Tänä vuonna joululahja-aloitteita jätettiin 630 kappaletta ja niiden kokonaissumma lasketaan miljardeissa. Siihen nähden 60 miljoonan euron loppusumma on pieni, mutta suhteellinen pienuus ei tee vääryydestä moraalisesti oikeutettua.\nOngelman laajuudesta kertoo esimerkiksi SDP:n, kansanedustaja Johanna Ojala-Niemelän tekemät 64 aloitetta, joiden loppusummaksi saadaan yli miljardi euroa. Kysyttäessä hän ei edes näe mitään pahaa siltarumpupolitikoinnissa. Minusta taas tällainen ajattelutapa osoittaa perustavanlaatuista kykenemättömyyttä moraalifilosofiseen pohdintaan tai ymmärryksen puutetta siitä, että kansanedustajan on tittelinsä mukaisesti kaikkien suomalaisten edustaja, ei veronmaksajilta omille äänestäjilleen rahaa kuppaava rotta. Ajatella, millainen kehitysmaa Suomi olisi, jos yhä useampi poliitikko hyväksyisi tällaisen korruption muodon ja alkaisi kulisseissa tehdä kauppaa veronmaksajien selkänahoista ruoskituilla euroilla? Tällaisessa Suomessa mikään ei estäisi vuosittaisten joululahjarahojen paisumista satoihinmiljooniin, tai jopa miljardeihin, euroihin.\nYksi isoimmista menoeristä listassa on yleiskirjaus 45:stä tiehankkeesta, joiden määrärahat nousevat yli 25 miljoonan euron. Mukana on Harjumaa-Luusniemi välinen kahdeksan kilometrin tienpätkä, jolle osoitettiin puoli miljoonaa euroa kunnostukseen. Kyseinen järvi-Suomen maaseudulla sijaitseva soratie on kunnostettu pari vuotta sitten, eikä se ole sen enempää kuntien kuin ELY-keskuksenkaan kunnostuslistalla. Tarina kuitenkin kertoo, että erään kansanedustajan mökki sijaitsisi saman tien varrella. Kuinkas muutenkaan…\nMuutenkin on hämmästeltävä, millä perusteella sadoista esityksistä valitaan juuri ne tietyt? Miksi esimerkiksi Espanjan Fuengirolassa sijaitseva Sofian kannatusyhdistys Ry saa 40 000 euroa? Miksi naisjärjestöt saavat jo edellistenkin, miljoonia maksavien feminististen hömppäkerhojen lisäksi 450 000 euroa, mutta miesjärjestöt eivät penniäkään? Satahäme soi-festari, yksityisen kopioinnin hyvitysmaksut, runkovesijohdon rakentaminen Haapavedellä, Sastamalassa sijaitsevan yrityspuiston kehittäminen, Hetan musiikkipäivät Enontekiöllä ja kymmenet muut siltarumpuhankkeet vievät tänä vuonna 60 miljoonaa euroa, eikä ketään vaikuta kiinnostavan, vähiten rahoja jakamassa olevia kansanedustajia. Miten tällaista veronmaksajien rahojen tuhlaamista voi kukaan katsoa sormiensa läpi?\nToki, listalla on myös sellaisia lahjoituskohteita, joiden kritisointi lienee poliittinen itsemurha eduskuntavaaliehdokkaalle, mutta sanonpa silti, ettei niitäkään pitäisi tällä joululahjalistalla olla. Itse asiassa koko joululahjalistaa ei pitäisi olla olemassakaan. Jos vähävaraisten lasten liikunnan tukeminen, sopimussotilaiden palkkaaminen, rajavalvonta ja Saimaannorpan suojelu kuuluvat valtion tehtäviin, ja mielestäni ne kuuluvatkin, niin silloin niiden kulut tulee sisällyttää suoraan budjettiin sen sijaan, että ne annetaan kansanedustajille äänestäjilleen lahjapaperiin käärittäviksi.\nJa ne siltarumpu- ja eturyhmäprojektit, jotka eivät ole valtion ydintehtäviin kuuluvia toimintoja, kuten “Sorin sirkuksen toiminnan turvaaminen” 150 000:lla eurolla, joutavat hankkia rahoituksensa jostain muualta kuin veronmaksajan taskusta.


Maksimibonus yhä useammalle Hämeenmaan asiakasomistajataloudelle! - S-kanava.fi\nOsuuskaupan tiedote 01.02.2019\nMaksimibonus yhä useammalle Hämeenmaan asiakasomistajataloudelle!\nOsuuskauppa Hämeenmaan vuosi 2018 sujui suotuisasti. Myynti kasvoi 3,3 prosenttia, ja tulos parani edellisvuodesta. Bonuksia osuuskaupan asiakasomistajille maksettiin 28,2 miljoonaa euroa. Hämeenmaan henkilöstömäärä kasvoi 33 vakituisella työntekijällä. Investointeja Kanta- ja Päijät-Hämeeseen tehtiin 41,6 miljoonalla eurolla.\nMyynti kasvoi eniten autokaupassa\nOsuuskauppa Hämeenmaan myynti oli viime vuonna ennätykselliset 1 137 miljoonaa euroa (ed. v. 1 101 milj. euroa). Kasvua vuoteen 2017 nähden oli reilut kolme prosenttia. Myynti kasvoi autokaupassa 8,7 prosenttia sekä liikennemyymälä- ja polttonestekaupassa 4,6 prosenttia. Marketkaupassa myynnin kasvu oli 3,8 prosenttia sekä majoitus- ja ravitsemiskaupassa 1,5 prosenttia. Myynti laski tavaratalo- ja rautakaupassa 15 prosenttia. Vuoden 2018 tulos – 33,4 miljoonaa euroa – oli edellisvuotta parempi (ed. v. 30,7 milj. euroa).\n– Myynnin kasvu ja kulujen hallinta saivat yhdessä hyvän tuloksen aikaiseksi, toteaa Hämeenmaan toimitusjohtaja Olli Vormisto.\nHämeenmaan tavaratalo- ja rautakaupan heikko tulos selittyy osittain verkkokaupan suosion kasvulla ja Kodin Terrojen alkuvuoden 2018 isolla muutosvaiheella. Hämeenmaan Kodin Terra -rautakaupat uudistettiin täysin viime keväänä, mikä vaikutti koko vuoden myyntiin.\nAsiakasomistajia osuuskaupalla oli joulukuun lopussa 164 515, ja Bonuksia heille maksettiin yhteensä 28,2 miljoonaa euroa (ed. v. 28,6 milj. euroa). Hämeenmaan Bonustaulukkoa muutettiin keväällä 2018 niin, että viiden prosentin maksimibonuksen saa 900 euron kuukausiostoilla aiemman 1 500 euron sijaan. Taulukkomuutoksen jälkeen maksimibonustason on saavuttanut noin kolme kertaa enemmän asiakasomistajatalouksia kuin aiemmin.\nKesärekryssä kokeilussa videohaastattelut\nHämeenmaan henkilöstömäärä oli joulukuun lopussa 2 824, mikä oli 33 henkilöä enemmän kuin vuoden 2017 lopussa.\n– Loimme viime vuonna yli 30 uutta työpaikkaa, mainitsee Vormisto.\n– Erityisen ilahduttavaa oli, että syksyllä tehdyn työyhteisötutkimuksen mukaan työtyytyväisyys on edelleen hyvällä tasolla.\nVakituisen henkilöstön ohella työllistämme vuosittain useita satoja nuoria kesätyöntekijöinä ja kausiapulaisina. Tänä vuonna noin tuhat nuorta työllistyy Hämeenmaan kesätyöntekijöinä. Kokeilemme nyt ensimmäisen kerran videohaastatteluja kesätyöntekijöitä rekrytoitaessa.\nHyödyntämällä rekrytoinnissa videohaastatteluja pyrimme pääsemään lähemmäs nuorille luontevaa somemaailmaa.\nAmarillo Hämeenlinna avaa pian ovensa\nKanta- ja Päijät-Hämeeseen tehtiin viime vuonna investointeja 41,6 miljoonalla eurolla.\n– Kehitimme vahvasti Hämeenmaan autokauppaa, minkä lisäksi autopesuverkostomme on hyvässä kasvussa. Viime vuoden ravintola-avaukset ja -uudistukset taas vastaavat vallitsevaan ulkona syömisen trendiin, Olli Vormisto kertoo.\nKuluva vuosi jatkaa hyvää investointien sarjaa. Hämeenmaan Lahden alueen autopesuverkosto vahvistuu entisestään heti alkuvuodesta ABC CarWash Nastolan sekä ABC CarWash S-market Hennalan ja ABC CarWash S-market Metsäkankaan toiminnan käynnistymisten myötä.\n– Prisma Riihimäen ruokaosaston laajennus on parhaillaan käynnissä, ja valmista pitäisi olla viimeistään syyskuun lopussa. Laajennuksen myötä uudistetaan koko Prisma. Lisäksi uudistamme täysin Sale Vierumäen, S-market Tonttilan ja S-market Kiveriön.\nUudistusten lisäksi vuosi 2019 tuo tullessaan uusia Hämeenmaan toimipaikkoja: Amarillo avaa maaliskuussa ovensa Hämeenlinnan ydinkeskustassa, ja loppusyksystä Hämeenlinnan Käikälässä avataan moderni ja energiatehokas Sale-myymälä.\nHämeenmaa – 164 000 asiakasomistajan omistama paikallinen yritys\nOsuuskauppa Hämeenmaa toimii Kanta- ja Päijät-Hämeessä, 21 kunnan alueella. Hämeenmaa on alueensa suurin yritys, joka työllistää noin 2700 kanta- ja päijäthämäläistä. Osuuskaupan omistavat sen asiakasomistajat ja Hämeenmaalla omistajia on jo yli 164 000. Edullisten ja luotettavien kauppapalvelujen lisäksi omistajuus palkitsee muun muassa kuukausittaisena Bonuksena. Tuloksensa Hämeenmaa käyttää jäsentensä palveluiden ja verkostonsa kehittämiseen


Tulihan Tehtyä: Ihan perusjuttuja\nSain syksyllä tilauksen nyörisukista ensinnä tytsiltä ja heti samaan viestiin entiseltä työkaverilta. Tytsin sukat on jo toimitettu perille, mutta nämä Tapparat notkui sohvannurkalla viikosta toiseen pientä viimeistelyä vailla valmiina.\nEnsinnä oli tarkoitus, että toimitan sukat kasvotusten perille, siksi en niiden valmistumistakaan niin kiirehtinyt. Mutta ajalla on kumma taipumus karata, joten laitan paketin postin matkaan.\nIllan hämyssä, salamalla kuvattuna, näkyy tummansininen lanka parhaiten.Lankana Maija.\nToinen raportointia varten valmis sukkapari on Novitan ihana nappisukka, jonka lanka on Strømpegarnin Ida, 80 % villa, 20 % nailon.\nNappivarastoni tarvisi päivitystä, koska sieltä ei löydy enään yhtäkään vaaleanpunaista nappia. Nämä kävin ostamassa Merletosta.\nLähettänyt TeSa klo 8.06\nTosi upeita neuleita.\n16. joulukuuta 2014 klo 9.09


Nyt se on varmaa: Hovirinnan rannalta saa tänä kesänä grilliruokaa, wingsejä, sup-lautoja – ja oluttakin | Kaarina-lehti\nNyt se on varmaa: Hovirinnan rannalta saa tänä kesänä grilliruokaa, wingsejä, sup-lautoja – ja oluttakin\n12.5.2020 | 18:35\nKonttiravintola tulee nykyisen saunan lähelle, saunan venesataman puolelle. Terassille saadaan tämänhetkisen tiedon mukaan ainakin 40 asiakaspaikkaa, kertovat Mikko Leino ja Lisa-Maria Junnila.\nHovirinnan rantaan on kaivattu malttamattomasti uutta rantasaunaa ja ravintolaa, mutta lopullista saunaravintolaa ei ole tulossa ainakaan pariin vuoteen. Kaupunki päätti kysyä yrittäjiltä tarjouksia konttiravintolaksi, joka ilmaantuisi rannalle muutamaksi kesäksi myymään syötävää ja tekemistä.\nSeitsemästä ehdokkaasta vei voiton hovirintalaisille jo ennestään tuttu yritys: konttiravintolaa ryhtyy pitämään POP ICE Company, joka on Mikko Leinon ja Lisa-Maria Junnilan yritys. Se pitää jäätelökioskia Hovirinnan liikennepuistossa nyt neljättä kesää.\n– Perustimme jäätelökioskin liikennepuistoon, kun olimme käyneet siellä jäätelöpyörän kanssa ja huomanneet, miten paljon tarvetta oli. Viime vuonna, kun Hovirinnan rantaa remontoitiin, mietimme, miten hienoa olisi päästä rantaankin. Ranta on upea, kaarinalaiset mukavia ja yhteistyö kaupungin kanssa sujunut loistavasti, Leino ja Junnila kertovat.\n– Kun tuli tieto, että rannalle halutaan konttiravintolaa, laitoimme heti hakemuksen sisään!\nMyös POPS! saa kodin rannalta\nPingviinikioski pysyy liikennepuiston luona jatkossakin, ja rantaan ilmaantuu uusi terassikonttiravintola. Myös rannasta saa jäätelöä – muun muassa toisen kaarinalaisille tutun yrityksen, POPS! Oy:n artesaanijäätelöitä.\n– Näin heidänkin jäätelöilleen tuli Kaarinaan myyntipiste, iloitsevat Leino ja Junnila.\nKonttiravintolasta saa perinteisen grilliruuan lisäksi wingsejä, patonkeja, salaatteja, tapas-lautasia, smoothieita ja erikoiskahveja. Moni niistä tulee lähistön yrittäjiltä.\n– Kaupungin toiveena myös oli, että täältä saisi ostaa mietoja alkoholijuomia, kuten olutta, siideriä ja kuohuviiniä. Juuri äsken varmistui, että saamme A-oikeudet, Leino kertoo.\nKonttiravintolan yhteydessä aletaan vuokrata sup-lautoja ja pitää sup-koulutuksia. Aikeissa on myös tarjota mölkkypelejä ja muuta tekemistä.\nPaikalle palkataan sesonkityöntekijöitä. Tällä hetkellä uusi työpaikka on tarjolla kuudelle innokkaalle kesätyöntekijälle.\nLisäksi POP ICE Company perustaa tänä kesänä jäätelökioskin Paraisille S-marketin ja tulevan Lidlin yhteyteen.\nKonttiravintola avaa ovensa huhti-toukokuun taitteessa.\nHurja hetki perustaa ravintola\nSuomen vaihtelevat kesäsäät ja mahdolliset koronarajoitusten kiristymiset pitävät yrittäjiä melkoisessa jännityksessä.\n– Kun saimme tietää, että voitimme tarjouskilpailun, koronarajoitukset olivat juuri kiristyneet. Tuntui hurjalta tilata samaan aikaan kalliita ravintolakoneistoja, kun hallitus pisti Suomen ravintolat kiinni. Tämä on riski, Leino miettii.\nOnneksi terassiravintolassa on helpompaa pitää turvaetäisyyksiä kuin sisätiloissa.\nKonttiravintola on pariskunnalle uusi toimintamuoto.\n– Olemme hankkineet isot määrät ammattikoneistoja friteerauskeittiöitä myöten ja opetelleet nopeasti valtavasti uutta, he naurahtavat.\nToistaiseksi Hovirinnan rannan konttiravintolalla ei ole nimeä. Leino ja Junnila pyytävät kaarinalaisia keksimään sen. Nimiä voi ehdottaa Facebookissa sivulla Kaarinan ranta X.


Täältä tulee Blingo! - Minityyli.fi\nBlingo saapuu Suomeen! Ruotsalainen vuonna 2006 alkunsa saanut luomumerkki lapsille ja vähän äideillekin. Mitäs pidätte?\nIhastuin harmaisiin, tähtipaikkaisiin lastenvaatteisiin ja myös äideille oli paljon tosi kivoja juttuja.\nOdotan innolla hintatietoja. Olen polka dot- fani ja ny ku sain tietää että tulossa on vielä toinenkin tyttö niin ne harmaat polka dot – kuvoiset alkoi kiinnostaa toden teolla 🙂\nYökkäri näyttää kivalta, muuten aika kulahtanutta.\nOsa iski, osa taas ei.. Jäi vähän haparoiva olo tästä merkistä – pitää ehkä tehdä jonkinlaista taustatutkimusta vielä 🙂\nTykkäsin vaatteista, varsinkin äideille oli kivoja, mutta tosi ankeita valokuvia.\nKivaa saada uusi ja luomumerkki Suomeen! Blingot näyttävät kivoilta ja kun katsoin nettisivuilta koko malliston, niin hauskaa on se, että jokaiselle on vähän jotakin. Reippaita ja iloisia vaatteita!\nMielestäni hyvältä näyttää. Kuka pitää kutsut pk-seudulla, mä tuun!\nVähän turhan perusvaatetta minun makuun. Onko jollain kokemuksia laadusta?


Tietokoneen sammuttaminen: usein kysytyt kysymykset - Windowsin ohje\nTietokoneen sammuttaminen: usein kysytyt kysymykset\nSeuraavassa on vastauksia tietokoneen sammuttamista koskeviin yleisiin kysymyksiin.\nKuinka tietokone suljetaan?\nOletusarvon mukaan Sammuta-painikkeen napsauttaminen sulkee Windowsin ja sammuttaa tietokoneen. (Löydät Sammuta-painikkeen napsauttamalla Käynnistä-painiketta .)\nVoit sammuttaa työpöytäkoneen myös painamalla tietokoneen kotelon virtakytkintä. Kannettavan tietokoneen reunassa olevan virtakytkimen painaminen siirtää tietokoneen virransäästötilaan eli lepotilaan. Lepotilassa avoimet asiakirjat ja ohjelmistot säilyvät muistissa automaattisesti ja kaikki tarpeettomat toiminnot suljetaan. Lepotilan etuna on se, että tietokone palautuu toimintakuntoon vain muutamassa sekunnissa ja kuluttaa sähköä hyvin vähän.\nLisätietoja tietokoneen virtakytkimen tai Käynnistä-valikon Sammuta-painikkeen toimintojen muuttamisesta on ohjeaiheessa Tietokoneen virtakytkimen toimintojen muuttaminen.\nTallenna aina kaikki avoinna olevat tiedostot, ennen kuin siirrät tietokoneen lepo- tai horrostilaan. Tallenna tiedostot ja sulje kaikki ohjelmat, ennen kuin sammutat tietokoneen.\nMiksi tietokone ei sammu? Joskus ohjelmat estävät Windowsin sulkeutumisen asianmukaisesti. Kun näin tapahtuu, näyttö tummenee ja Windows ilmoittaa, mitkä ohjelmat estävät tietokoneen sulkeutumisen ja joskus myös syyn siihen. Tummennetussa näytössä on kaksi painiketta: Sammutuksen pakotus ja Peruuta. Sammutuksen pakotus -painikkeen napsauttaminen sulkee kaikki ohjelmat, sulkee Windowsin ja sammuttaa tietokoneen. Jos napsautat tätä painiketta, saatat menettää kaikki tallentamattomat työsi, joten jos tiedostojen tallennus on tarpeen, palaa Windowsiin ja tallenna työsi valitsemalla Peruuta.\nJoskus ohjelma, joka ei vastaa, on suljettava manuaalisesti. Lisätietoja on ohjeaiheessa Vastaamattoman ohjelman lopettaminen.\nTyön menettämisen välttämiseksi, tallenna kaikki tiedostot ja sulje sitten kaikki avoinna olevat ohjelmat, ennen kuin sammutat tietokoneen.\nMilloin kannattaa käyttää lepotilaa tai sammuttaa tietokone?\nLepotilan etuna on se, että tietokone palautuu toimintakuntoon vain muutamassa sekunnissa ja kuluttaa sähköä hyvin vähän. Ohjelmia ei myöskään tarvitse käynnistää uudelleen eikä tiedostoja tarvitse avata uudelleen, kuten joudut tekemään, kun sammutat tietokoneen. Lisätietoja on ohjeaiheessa Lepo- ja horrostila: usein kysytyt kysymykset.\nOn tilanteita, joissa tietokone on sammutettava kokonaan. Esimerkiksi silloin, kun asennat uuden laitteen tai joudut irrottamaan työpöytäkoneen (tai kannettavan tietokoneen, jossa ei ole akkua) verkkovirrasta. Voinko muuttaa virtapainikkeen napsauttamisen jälkeistä toimintaa?\nKyllä. Voit muuttaa sekä Käynnistä-valikon Sammuta-painikkeen että tietokoneen kotelon (tai kannettavan tietokoneen reunan) virtakytkimen oletusasetuksia. Lisätietoja on ohjeaiheessa Tietokoneen virtakytkimen toimintojen muuttaminen.\nKuinka tietokone sammutetaan (eli kuinka se suljetaan)?\nWindows siirtää tietokoneen oletusarvon mukaan virransäästötilaan eli lepotilaan, kun käytät tietokoneen virtapainiketta. Tämä koskee sekä fyysistä virtapainiketta että sen vastinetta ohjelmistossa. Ohjelmiston komennon löydät napsauttamalla Käynnistä-painiketta .\nLepotilassa avoimet asiakirjat ja ohjelmistot säilyvät muistissa automaattisesti ja kaikki tarpeettomat toiminnot suljetaan. (Tietokoneessa näkyvä vilkkuva tai värillinen valo yleensä ilmaisee, että tietokone on lepotilassa) Lepotilan etuna on se, että tietokone palautuu toimintakuntoon vain muutamassa sekunnissa. Se myös kuluttaa sähköä hyvin vähän – vain suunnilleen yhtä paljon kuin yölamppu.\nJos kuitenkin haluat katkaista tietokoneesta virran täysin, napsauta Lukitse-painikkeen vieressä olevaa nuolta ja valitse sitten Sammuta. Tämän vaihtoehdon valitseminen sulkee kaikki avoimet ohjelmat (voit kuitenkin sitä ennen tallentaa tietosi), sammuttaa Windowsin ja katkaisee tietokoneesta virran.\nJos haluat, että Windows sammutetaan lepotilaan siirtämisen asemesta aina, kun napsautat virtapainiketta (tai painat sen fyysistä vastinetta), voit muuttaa painikkeen oletusasetusta:\nValitse Valitse virrankäyttösuunnitelma -sivulla valitun suunnitelman alta Muuta suunnitelman asetuksia.\nValitse Lisäasetukset-välilehti, laajenna Virtakytkimet ja kansi, laajenna Käynnistä-valikon virtakytkin ja tee jompikumpi seuraavista toimista:\nJos käytät kannettavaa tietokonetta, valitse Akkuvirta tai Verkkovirta (tai molemmat), napsauta nuolta ja valitse sitten Lepotila, Horrostila tai Sammuta.\nJos käytät työpöytätietokonetta, valitse Asetus, napsauta nuolta ja valitse sitten Lepotila, Horrostila tai Sammuta.\nMiksi tietokone ei sammu? Kun suljet ohjelman, se ei aina sulkeudu "oikein". Sovellukset voivat estää Windowsia sulkeutumasta asianmukaisesti useasta eri syystä. Kun näin tapahtuu, näyttö tummenee ja Windows ilmoittaa, mitkä ohjelmat estävät tietokoneen sulkeutumisen. Järjestelmä saattaa ilmoittaa myös syyn siihen, miksi tietokonetta ei voi sulkea.\nTummennetussa näytössä on kaksi painiketta: Sulje tietokone ja Peruuta. Kun valitset Sulje tietokone, kaikki ohjelmat suljetaan ja tietokone sammutetaan. Jos valitset tämän painikkeen, saatat kuitenkin menettää tiedot, joita et ole tallentanut. Jos jossakin ohjelmista, jotka estävät tietokonetta sulkeutumasta, on tietoja, jotka haluat säilyttää, palaa Windowsiin valitsemalla Peruuta ja tallenna tiedot.\nTietoja Lukitse-painikkeen toiminnasta\nLukitse-painikkeella voit estää muita käyttäjiä käyttämästä tietokonettasi tai tarkastelemasta töitäsi. Lukitse-painike on kätevä tapa suojata tietokone, kun poistut sen äärestä esimerkiksi lounaalle. Se on myös paljon nopeampi tapa lukita ja avata tietokone kuin tietokoneen sammuttaminen tai lepo- tai horrostilaan asettaminen.\nVoit lukita tietokoneen valitsemalla ensin Käynnistä-painikkeen\nja sitten Lukitse-painikkeen .\nKun Windows on lukittuna, näytössä näkyy Tervetuloa-näyttö.\nVoit poistaa lukituksen ja jatkaa tietokoneen käyttöä antamalla salasanasi. Lisätietoja salasanan luomisesta on ohjeaiheessa Tietokoneen suojaaminen salasanalla.\nLepotila on virransäästötila, joka tallentaa kaikki avoimina olevat tiedostot ja ohjelmat ja josta tietokone voi jatkaa nopeasti (yleensä muutamassa sekunnissa) toimintaa täydellä virralla, kun haluat aloittaa työskentelyn uudelleen. Tietokoneen siirtäminen lepotilaan muistuttaa DVD-soittimen pysäyttämistä: tietokone lopettaa heti senhetkiset toimet ja on valmis aloittamaan uudelleen, kun haluat jatkaa työskentelyä.\nVoit siirtää tietokoneen lepotilaan Käynnistä-valikon Virta-painikkeella tai napsauttamalla Lukitse-painikkeen vieressä olevaa nuolta .\nLepotila-vaihtoehto sijaitsee Lukitse-valikossa\nYleensä kannettavan tietokoneen voi asettaa lepotilaan sulkemalla kannen. Joidenkin kannettavien tietokoneiden kannessa voi myös olla fyysinen virtapainike.\nJos haluat säästää virtaa, voit määrittää tietokoneen virranhallinta-asetukset myös niin, että tietokone siirtyy automaattisesti lepotilaan tietyn käyttämättömyysajan jälkeen. Lisätietoja näistä asetuksista on ohjeaiheessa Virrankäyttösuunnitelman (virrankäyttömallin) muuttaminen, luominen ja poistaminen.\nKun tietokone on lepotilassa, laitteiston merkkivalot saattavat vilkkua hitaasti tai näkyä erivärisinä. Tämä on normaalia.\nUseimmissa tietokoneissa työskentelyä voidaan jatkaa painamalla tietokoneen virtapainiketta. Kaikki tietokoneet eivät kuitenkaan ole samanlaisia. Tietokoneen herättäminen voi olla mahdollista painamalla näppäimistön näppäimiä, napsauttamalla hiiren painiketta tai avaamalla kannettavan tietokoneen kansi. Lisätietoja on tietokoneen mukana toimitetuissa ohjeissa tai valmistajan sivustossa.\nJos en aio käyttää tietokonetta hetkeen, kannattaako se sulkea vai asettaa lepotilaan?\nJos et käytä tietokonetta esimerkiksi muutamaan tuntiin tai yön aikana, energian käytön kannalta on yleensä kannattavampaa käyttää lepotilaa. Voit asettaa tietokoneen lepotilaan joko valitsemalla Käynnistä-valikon virtapainikkeen tai sulkemalla kannettavan tietokoneen kannen. (Joidenkin tietokoneiden kannessa voi myös olla erityinen lepotilapainike.)\nLepotilan etuja tietokoneen sulkemiseen nähden ovat esimerkiksi seuraavat:\nKaikki työsi sekä käyttämiesi ohjelmien tiedot, kuten ikkunoiden sijainti ja koko, tallennetaan automaattisesti.\nKun tietokone palautetaan lepotilasta, ohjelmia ei tarvitse käynnistää eikä tiedostoja avata, kuten silloin, jos tietokone suljetaan.\nVaikka Windows kuluttaa jonkin verran virtaa lepotilassa, virrankulutus on hyvin pieni: noin kymmenesosa siitä, mitä tietokoneen jättäminen käyntiin kuluttaisi. Kannettava tietokone käyttää yleensä noin 1–2 prosenttia akkuvirrasta ollessaan lepotilassa.\nWindows voi ladata ja asentaa päivityksiä sekä suorittaa muita ylläpitotehtäviä myös silloin, kun se on lepotilassa. Näistä syistä useissa yrityksissä työntekijät ohjeistetaan sulkemisen asemesta asettamaan tietokoneensa lepotilaan, kun he päivän päätteeksi lähtevät töistä.\nOn kuitenkin tilanteita, joissa tietokone on suljettava – esimerkiksi asennettaessa uutta muistikorttia tai uusia laitteita. Myös silloin, jos tiedät, ettet aio käyttää tietokonetta useaan päivään, tietokone kannattaa sulkea.\nKyllä. Windows tallentaa lepotilassa kaikki avoimina olevat tiedostot ja ohjelmat muistiin. Tietosi ovat turvassa, kunhan tietokoneesta ei yllättäen katkea virta.\nJos kannettavan tietokoneen akun varaus laskee lepotilassa hälyttävän alhaiselle tasolle, Windows tallentaa avoimet tiedostot ja ohjelmat kiintolevylle automaattisesti ja sulkee tietokoneen. Tämä on virransäästötila, jota kutsutaan horrostilaksi. Kun kytket tietokoneeseen jälleen virran, Windowsin käynnistyminen kestää hetken kauemmin, mutta tietosi ovat tallessa.\nTyöpöytätietokoneiden tietojen suojaamista varten Windowsissa on nyt uusi ominaisuus nimeltä yhdistelmälepotila. Kun asetat tietokoneen lepotilaan, yhdistelmälepotila tallentaa automaattisesti ohjelmat ja avoimet tiedostot sekä muistiin että kiintolevylle. Tällä tavoin Windows voi palauttaa kiintolevylle tallennetut tiedot, jos yllättäen tapahtuu virtakatkos.\nKun yhdistelmälepotila on käytössä, tietokone siirtyy yhdistelmälepotilaan automaattisesti, kun valitset Käynnistä-valikosta Lepotila. Kun yhdistelmälepotila ei ole käytössä tai jos tietokone ei tue yhdistelmälepotilaa, tietokone siirtyy lepotilaan, kun valitset Lepotila.\nLepotilan tapaan myös horrostila on virransäästötila. Toisin kuin lepotila, joka tallentaa asetukset muistiin ja käyttää jonkin verran virtaa, horrostila tallentaa avoimet asiakirjat ja ohjelmat kiintolevylle ja sammuttaa tietokoneen. Kaikista Windowsin virransäästötiloista horrostila käyttää vähiten virtaa.\nVoit siirtää tietokoneen horrostilaan valitsemalla Käynnistä-painikkeen , napsauttamalla Lukitse-painikkeen vieressä olevaa pientä nuolta ja valitsemalla sitten Horrostila.\nWindows siirtää kannettavan tietokoneen automaattisesti horrostilaan, jos kannettavan tietokoneen akun varaus laskee hälyttävän alhaiselle tasolle.\nKäytä kannettavassa tietokoneessa horrostilaa, kun tiedät, ettet käytä tietokonetta vähään aikaan eikä sinulla ole mahdollisuutta ladata akkua kyseisenä aikana.\nYhdistelmälepotila on uusi virransäästöominaisuus, joka on suunniteltu ensisijassa työpöytäkoneita varten. Yhdistelmälepotila tallentaa automaattisesti avoimet tiedostot ja ohjelmat sekä muistiin että kiintolevylle ja asettaa sitten tietokoneen virransäästötilaan. Toisin kuin kannettavissa tietokoneissa, työpöytäkoneissa ei yleensä ole akkua, joka turvaisi tiedot virran yllättäen katketessa. Näin ollen työpöytätietokoneissa tiedot ovat yleensä vaarassa, jos yllättäen tapahtuu virtakatkos.\nKun yhdistelmälepotila on käytössä, Windows voi kuitenkin virtakatkoksenkin tapahduttua palauttaa tiedot kiintolevyltä. Työpöytätietokoneissa yhdistelmälepotila on yleensä käytössä oletusarvoisesti.\nKun yhdistelmälepotila on käytössä, tietokone siirtyy yhdistelmälepotilaan automaattisesti, kun valitset Lepotila. Kun yhdistelmälepotila ei ole käytössä tai jos tietokone ei tue yhdistelmälepotilaa, tietokone siirtyy lepotilaan, kun valitset Lepotila.\nVoit ottaa yhdistelmälepotilan käyttöön tai poistaa sen käytöstä seuraavasti:\nLaajenna Lisäasetukset-välilehdessä Lepotila-osa, laajenna Salli yhdistelmälepotila-osa ja tee sitten jompikumpi seuraavista toimista:\nJos käytät kannettavaa tietokonetta, valitse Akkuvirta tai Verkkovirta (tai molemmat), napsauta nuolta ja valitse sitten Käytössä.\nJos käytät työpöytätietokonetta, valitse Asetus, napsauta nuolta ja valitse sitten Käytössä.\nMiten lepotila ja yhdistelmälepotila eroavat toisistaan?\nLepotila tallentaa automaattisesti avoimet tiedostot ja ohjelmat muistiin ja asettaa sitten tietokoneen virransäästötilaan. Yhdistelmälepotila tallentaa automaattisesti avoimet tiedostot ja ohjelmat sekä muistiin että kiintolevylle ja asettaa sitten tietokoneen virransäästötilaan. Yhdistelmälepotilan etuna on, että sitä käytettäessä Windows voi virtakatkoksen tapahduttua palauttaa kiintolevylle tallennetut tiedot. Jos virtakatkos tapahtuu silloin, kun tiedot on tallennettu vain muistiin, tietoja ei voi palauttaa.\nEi. Lepotila tarvitsee hyvin vähän virtaa (suunnilleen saman verran kuin yölamppu). Jos kannettavan tietokoneen akun varaus vähenee hälyttävän alhaiselle tasolle, Windows tallentaa kiintolevylle kaikki avoimet tiedostot ja ohjelmat sekä ohjelmia koskevat tiedot ja sulkee sitten tietokoneen, jotta akun varaus ei tyhjene täysin.\nVoit määrittää, kuinka kauan tietokone odottaa ennen lepotilaan tai horrostilaan siirtymistä, tai voit estää näihin tiloihin siirtymisen kokonaan. Ole kuitenkin varovainen, sillä akkukäyttöisessä kannettavassa tietokoneessa lepotilaan tai horrostilaan siirtymisen estäminen voi aiheuttaa tietojen menettämisen, jos akusta loppuu virta. Voit estää tietokonetta siirtymästä virransäästötilaan seuraavasti:\nValitse Muuta seuraavan suunnitelman asetuksia -sivulta Muuta virranhallinnan lisäasetuksia .\nLaajenna Lisäasetukset-välilehdessä Lepotila-osa, laajenna Siirtymisaika lepotilaan -osa ja tee sitten jompikumpi seuraavista toimista:\nLaajenna Siirtymisaika horrostilaan -osa ja tee jompikumpi seuraavista toimista:\nJos haluat myös, ettei näyttöä sammuteta, laajenna Näyttö-osa, laajenna Aika, jonka kuluttua näytön virta katkaistaan -osa ja tee jompikumpi seuraavista toimista:\nMitä on tapahtunut Windows XP:n Käynnistä uudelleen- ja Sammuta-komennoille?\nKäynnistä uudelleen- ja Sammuta-komennot ovat nyt käytettävissä Lukitse-painikkeen valikossa. Löydät nämä komennot valitsemalla Käynnistä-painikkeen\nja napsauttamalla sitten Lukitse-painikkeen vieressä olevaa nuolta.\nLukitse-painikkeen valikossa on useita eri sammutusvaihtoehtoja\nTämän valikon avulla voit kirjautua ulos tietokoneesta, lukita tietokoneen tai käynnistää sen uudelleen tai vaihtaa käyttäjää käyttämällä nopeaa käyttäjänvaihtoa, joka ei edellytä uloskirjautumista. Voinko muuttaa tietokoneen virtapainikkeen napsauttamisen jälkeistä toimintaa?\nOletusarvon mukaan Windows asettaa tietokoneen lepotilaan, kun napsautat virtapainiketta. Voit muuttaa tätä oletusasetusta, jos haluat, että virtapainikkeen napsauttaminen siirtää tietokoneen lepotilan asemesta horrostilaan tai sulkee tietokoneen. (Kaikki muutokset koskevat myös tietokoneen fyysisen virtapainikkeen toimintaa.) Voit muuttaa oletusasetusta seuraavasti:\nMiksi tietokoneesta ei löydy Lepotila- tai Horrostila-vaihtoehtoa?\nJos et löydä lepotilavaihtoehtoa, tietokoneesi ehkä tue kyseistä ominaisuutta. Lisätietoja on ohjeaiheessa Miksi lepotila ei ole käytettävissä?\nJos horrostilavaihtoehtoa ei löydy, järjestelmänvalvoja on ehkä poistanut sen käytöstä tai käytössä on yhdistelmälepotila.


Läpinäkyvät lavankannet - Roudaamo - Event Warehouse\nMeillä on myös läpinäkyviä lavankansia 200 x 100 cm ja 100 x 100 cm koossa. Pleksinä 15 mm paksu akryylilevy.\nNäihin runkoihin saa levyjä myös muista materiaaleista, sekä esim. läpivientejä sähkö- / datakaapeleille, trusseille, jne.\nRitiläkansia myös saatavilla\nKysy lisää mahdollisuuksista asiakaspalvelustamme.\n200 x 100 cm, 100 x 100 cm


Parasta silmillesi jo vuodesta 1961\nMeillä on nyt myös oma ZEISS-linssivarasto: Laadukkaat, ohennetut 1-teholinssit parhaimmalla pinnoitteella suoraan hyllystä! (voimakkuusrajat välillä sf +4,0 ja -5,0 cyl max. 1,0) Hiomme kaikki linssit itse liikkeessämme myös vanhoihin kehyksiin, jolloin sinun ei tarvitse olla ilman laseja päivääkään.\nLue lisää tuotevalikoimasta\nKutisee, punoittaa, vuotaa...\nTunnistatko kuivien silmien oireita? Jopa yli 40% ihmisistä kärsii silmien kuivuudesta. Aiemmin tämä oli tyypillisesti ikääntyvien vaiva, mutta yleistyy myös lapsilla ja nuorilla. Kuivia silmiä voidaan kuitenkin tutkia ja hoitaa: perusteellinen kuivan silmän Kunnon palvelu -tutkimus nyt Oculuksessa.\nSuomen Näköasiantuntijat on suomalaisten yrittäjien perustama ja omistama maanlaajuinen itsenäisten optikkoliikkeiden verkosto. Oculus on verkoston ylpeä jäsen.\nZeiss i.Profiler laite mittaa silmien yksilölliset parametrit uudella, ainutlaatuisella tarkkuudella. I.scription -tekniikka yhdistettynä saksalaisiin laatulinsseihin mahdollistaa paremman näöntarkkuuden, hämäränäön ja kontrastinäön.\nValitsemme jokaisen kehyksen hyllyymme itse, valikoiduilta toimittajilta ja Tamperelaisten maun tuntien. Tällä tavalla tuotevalikoima on isojen ketjujen liikkeitä monipuolisempi ja yksilöllisempi. Meiltä löydät myös erikoisempia kokoja ja värejä sekä tuotemerkkejä joita saavat myydä vain muutamat liikkeet Suomessa.\nValikoimaamme kuuluu mm. Andy Wolf, Lindberg, Theo, Savile Row, Tag Heuer, Tavat Airman, Paul & Joe, Nina Mur ja porsche.\nJa mikäli ei hyllystämme juuri haluamaasi löydy, pystymme usein sen sinulle tilaamaan.\nOptikko on koulutuksensa myötä paras asiantuntija mitä näkemiseen ja linsseihin tulee. Oculuksen Näköasiantuntijat palvelevat juuri sinua, joka arvostat korkeaa laatua, vahvaa osaamista ja henkilökohtaista palvelua. Huomioimme aina sinut kokonaisuutena, ja palvelemme ja ohjaamme sinua kaikissa hyvään näköön ja silmän terveyteen liittyvissä asioissa.\nOculuksessa sinua palvelee aina optometristi jolla on täydennyskoulutuspisteitä keskimääräistä enemmän.\nMeidän ammattitaitoomme voit siis huoletta luottaa.\nTilaamalla uutiskirjeen saat -15% alennuskoodin ja kuulet ensimmäisenä tapahtumista, uutuuksista ja tarjouksista.\nSaat vahvistusviestin ja alennuskoodin kohta sähköpostiisi.\nEtusivu - Zeiss i.Profiler\nEtusivu - yksilöllinen valikoima\nEtusivu - palvelut\nEtusivu - asiantuntijat\nEtusivu - Aurinkolasit


Anno 1620 Juhlaolut 4-pack\nTäydellinen lahja tai tasting-kokonaisuus.\nKokkolan 400 juhlavuoden hengessä tuotettu juhlaolut 4-pack. Kokonaisuus sisältää neljä eri maustettua olutta, joissa on käytetty sekä paikallisia marjoja, pähkinää ja kahvia, että tervaa aromeina. Kaikki neljä olutta on nimetty Kokkolan historiallisesti merkittävien henkilöiden mukaan.\n* Puolukka Pils 5,2 % 0,33L\n* Tumma Hasselpähkinä & Mocca Lager 5,3 % 0,33L\n* Tyrni Vehnäolut 4,0 % 0,33L\n* Terva Portteri 5,5 % 0,33L\n* Pahvinen lahjapakkaus